Miski äratas mind enne koitu  Ajasin end üles ja siis alla;)  Õhtul oli palju asju, mis tahtsin ära teha , tegemata jäänud, sest väsimus oli mind äkitsi jalust niitnud  Kleit selga, põll ette ja tegutsema  Olen Igatsenud ammu oma tsaariaegse vanaema veimevaka riidekirstu koju, oma tsaariaegsesse majja  tuua ja nüüd siis pidigi see toimuma  Meespere muudkui põtkis vastu mu plaanidele, aga naiste tahtmine tükkis ikka lõpuks peale jääma  Mossitad, mis sa mossitad, aga mina sain oma tahtmise  Kolisin nurga, kuhu see kast saama pidi tühjaks, koristasin laua, pesin õhtused nõud  Ja siis kires kukk  Valmistasin hommikusöögi, katsin laua, pakkisin pikniku asjad, sest sel päeval pidi tulema pidu  Mu esiklapse magistrikraadi tähistamine natu suuremalt  Kuna va krabisev tükib kuu  lõpuks haihtuma ja planeerija tüdruk mulle valmis ka ei ostnud ega küpsetanud midagi ,tuli kombineerija tüdruk appi võtta  Õnneks oli mul muffinipulbrit ja soja kuubikuid ja aed täis rohelist …  Eelmisel päeval olin ühe paki muffineid 'ära küpsetanud ja kui öösel koristamiseks läks tuli teine pakk ka sahtlist välja  Ahi huugama, soja kuubikud pannile, muffinid ahju..  Hommikuks , kui teised ärkasid, oli laud kaetud, pakid auto peal , värav lahti  Söötsin pere ja asusime teele  Sõitsime Jõgevamaale, taluõuel vaatas meile vastu rinnuni rohi, millest uljad mehed läbi sõitsid  Paljudest rüüstamistest räsitud suvekodu enam erilisi emotsioone ei tekitanud, laadisime kauba peale ja tagurpidi tagasi  Tütreraas veel siblis õuel ohakate keskel lilli kaasa  Käisime kalmistul, jätsime sinna mõned õied , ülejäänud olid mõeldud värskele magistrile;)  Linnas einestasime ja jalutasime peahoone suunas  Seal tundus pool eesti rahvast kokku jooksnud olevat, istusime aktuse  aja kohvikus  Kui aktus lõppes, korjasime oma lapsed ja lapselapsed ja vanad kokku ja seadsime sammud sõprade õuele, pidutsema  Kuna minu valmistatud suupisted na nadid ja vähesed olid, suunduti poodi  Vanaema ei suutnud oodata vaid läks ära koju  Siis aga õige pidu algas , lapsed siblisid ümber laua, vanad püüdsid nende klaase limonaadiga tabada  Igaüks krabas endale midagi söödavat suhu loopida , kes kahvli kes orgi kes lusikaga  Läks lahti mõnus rõõmus sumin ja tegutsemine  Kui seltskonda imbus purjus korstnapühkija ja enamus külalisi lahkunud oli, ladusin mina tütre raasuga nõud masinasse ja jäägid minema  Tühja laua taha enam keegi jääda ei tahtnud ja varsti oligi meil auto järel , pakid peal ja võis kodu poole end sõidutada  Mina langesin isa juures üsna kohe unehõlma, tütar oma pojaga reisisid kolaga kodulinna  Tütre pinginaaber oli lahkeks taksoks ja olen talle väga tänulik, muidu ma polekski ehk endale armsaid mälestusesemeid kätte saanud  Tema  tuli kohale , haaras käepidemest ja asi sai aetud  Sõbranna ikka hurjutas , et ärgu ma lasku end surnuks rääkida, et pole neid asju vaja ja ruumi pole jne  Pärast kahetsed, et perereliikviad ripakile jätsid  Tõin ära  Kodus vaja siis neid veidi tuunida ja elule uuesti aidata  Kes soovitab seenevastast segu kasti valada, kes suitsetada kadakaid , kes määrida tõrvaõliga  Kuulan kõikide nõud ära ja valin endale kõige sobivama poti;)  Elu on ütlemata põnev ja mõnus ikka;)